text: De fulgte valget hele natten
  07 november 2012 kl. 11.46
  For de fleste danskere har natten til i dag været ligesom alle andre nætter. Men ikke for to 9. klasser i Haderslev. De har ikke lukket et øje - de fulgte nemlig det amerikanske præsidentvalg direkte.
  Eleverne i to 9. klasser på Fællesskolen Fjelstrup Farvdalen i Haderslev var vågne hele natten.
  De to niendeklasser fulgte præsidentvalget i USA.
  Udover at eleverne så med på storskærm, så afholdt de også deres eget valg. Og det gik i USA: Obama vandt.
  Fem elever stemte på Mitt Romney - resten på Obama.
  Det var elevernes engelsk- og samfundsfagslærere, der havde arrangeret valgnatten.
  